《病夜》
清代·周景涛

摵摵复摵摵，败叶檐阶迸。冻蝇见火舞，候虫切身劲。

寒气登床帏，裘被莫与竞。缩猬听晨鸡，更点未可竟。

偶然披衣坐，斜月入窗映。是时心转空，一室见白净。

旬月不出门，已适适懒惰性。会当齐彭殇，安问贫耶病。

跏趺数鼻息，耸肩索苦咏。醒眼直到明，玄鬓应满镜。

作者简介：周景涛，字松孙，侯官人。光绪壬辰进士，改庶吉士，历官学部员外郎。